***Csongrád Város Polgármesterétől***  „**M”**

***Száma***: Szo/1858-1/2021

*Témafelelős*: Vinczéné Dudás Katalin

***ELŐTERJESZTÉS***

**Csongrád Városi Önkormányzat Képviselő-testületének**

**2021. december 16-ai ülésére**

***Tárgy***: *Hozzájárulás a 2022. évi kistérségi járási startmunka programok indításához.*

Tisztelt Képviselő-testület!

Csongrád Városi Önkormányzat az előző évekhez hasonlóan 2022. évben is kérelmet kíván benyújtani a Csongrád-Csanád Megyei Kormányhivatal Csongrádi Járási Hivatalán keresztül a Belügyminisztériumhoz kistérségi járási startmunka (közfoglalkoztatási) programokindítása érdekében*.*

2021. évben 2 projektre nyert támogatást az önkormányzat 30 fő álláskereső bevonásával. A projektek időtartama 2021. március 01. naptól 2022. február 28. napjáig tart.

Az elnyert támogatás összege 30 fő közfoglalkoztatott munkabére és járuléka (33.415.680 Ft) valamint (12.925.374 Ft) dologi kiadások, beruházás. Mindösszesen:46.341.054 Ft.

*Az 1. sz. melléklet programonként mutatja be a foglalkoztatottak létszámát és az elnyert támogatás összegét.*

2022. évre az alábbi járási startmunka programok kerülnek benyújtásra:

* helyi sajátosságokra épülő program 10 fővel,
* szociális jellegű program 14 fővel.

A jelenleg hatályos közfoglalkoztatási bérminimummal számolva **24 fő közfoglalkoztatott tervezett munkabére és járuléka 12 hónap időtartamra 26.597.784 Ft, a tervezett beruházás, dologi kiadások összege 9.160.982 Ft. Mindösszesen: 35.758.766 Ft** támogatásra kívánunk pályázatot benyújtani a Csongrád-Csanád Megyei Kormányhivatal Csongrádi Járási Hivatalához.

A pályázatok benyújtási határideje:2022. január 4. A Belügyminisztérium 2022. január 31-ig értesíti ki a Kormányhivatalokat. A járási startmunka mintaprogramok kezdő időpontja 2022. március 01. napja, időtartama 12 hónap.

*A 2. sz. melléklet programonként mutatja be a 2022. évre tervezett foglalkoztatottak létszámát és a megpályázandó támogatás összegét.*

2022. évben a járási startmunka mintaprogramok indításához az önkormányzatnak nem kell önerőt biztosítania.

**A programok rövid bemutatása:**

*A Helyi sajátosságra épülő programban* beton elemek (járólap, térkő, csatorna elem stb.) legyártását, padlábak öntését tervezzük 10 fővel.

A *Szociális jellegű közfoglalkoztatási projektben* a legyártott betonelemek lerakását, illetve a már kész járdák szakaszos javítását tervezzük 14 fő bevonásával. Az elvégzendő feladat összesen körülbelül 584 m2 felújított járdát jelent. Az útszakaszok hideg-aszfalttal történő javítása is beütemezésre került.

A legyártott padlábak a Bökényi városrészbe kerülnének kihelyezésre. Az itt található régi, törött padok újulnának meg.

Ebben a programban kerül még betervezésre:

- a város belterületein található zebrák, parkolók újra festése,

- a belterületi utak űrszelvényeinek kitakarítása,

- a vonalas létesítmények űrszelvényének karbantartása,

- az illegális lerakóhelyek folyamatos ellenőrzése, megtisztítása.

Kérem a Tisztelt Képviselő-testületet, hogy az előterjesztést vitassa meg és a 2022. évi kistérségi járási startmunka programok indításához járuljon hozzá.

**Határozati javaslat**

Csongrád Városi Önkormányzat Képviselő-testülete „*Hozzájárulás a 2022. évi kistérségi járási startmunka programok indításához*” tárgyú előterjesztést megtárgyalta és támogatja az előterjesztés 2. sz. mellékletében felsorolt közfoglalkoztatási programokat.

A Képviselő-testület felhatalmazza a polgármestert a szükséges intézkedések megtételére.

*Felelős*: Bedő Tamás polgármester

*Határidő:* 2022. január 4.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda
3. Csongrád–Csanád Megyei Kormányhivatal Csongrádi Járási Hivatal,

Foglalkoztatási Osztály

Csongrád, 2021. december 7.

Bedő Tamás

polgármester